Audi

Gwneuthurwr ceir o'r Almaen yw **Audi AG** () sy'n cynllunio, peiriannu, marchnata a gwerthu ceir moethus. Mae ganddyn nhw naw ffatri a lleolir eu pencadlys yn Ingolstadt, Bafaria, yr Almaen.`Un o'u prif geir mwyaf moethus yw'r Audi R8.

Mae gwreiddiau'r cwmni'n cordeddu'n gymhleth drwy'i gilydd a thrwy nifer o gwmnïau Almaenig eraill. Yn syml: daeth pedwar cwmni at ei gilydd dan arweiniad August Horch: 'Cmwni Horch' ac *Audiwerke* yn 1932 ac yna DKW a Wanderer i greu un cwmni o'r enw *Auto Union* yn 1932. Ni welodd y brand 'Audi' (fel yr ystyrir ef heddiw) olau dydd tan y 1960au pan gymerwyd Volkswagen AG drosodd gan Auto Union (oddi wrth Daimler-Benz). Ail-lansiwyd y brand Audi yn 1965 pan lansiwyd y gyfres o geir 'Audi F103'. Unwyd Volkswagen yn ffurfiol gydag Auto Union a NSU Motorenwerke yn 1969, gan greu Audi yn un o gwmnïau ceir moethus mwyaf y byd.

Ystyr cyfenw sefydlydd y cwmni, "Horch", yn Almaeneg yw "gwrando", a'r gair Lladin am "wrando" ydy "audi". Mae'r pedwar cylch yn logo'r cwmni yn cynrychioli'r 4 cwmni gwreiddiol a ddaeth at ei gilydd i ffurfio 'Auto Union'. Slogan y cwmni ydy *Vorsprung durch Technik*, neu "Datblygiad Drwy Dechnoleg". Ers 2007, fodd bynnag, mae adran Unol Daleithiau America o Audi wedi defnyddio *"Truth in Engineering"* ("Gwirionedd mewn Technoleg").

## Rhai ceir nodedig
Yn 1910 cynhyrchodd y cwmni ei gar cyntaf, sef yr Audi Math A 10/22&nbsp;hp (16&nbsp;kW) *Sport-Phaeton* a chyn diwedd y flwyddyn rhowliodd Math B 10/28PS allan o'r ffatri. Cychwynodd Audi gydag injan 2,612&nbsp;cc ac yna modelau 3,564&nbsp;cc, 4,680&nbsp;cc a 5,720&nbsp;cc. Buont yn llwyddiannus iawn, yn enwedig mewn cystadleuau. 4-silindr oedd y rhain, ond yna yn 1924 cynhyrchodd Audi ei 6-silindr cyntaf: model Math M, 4,655&nbsp;cc.

Gadawodd Awst Horch y cmwni yn 1920 i lenwi un o brif swyddi Adran Gludiant Llywodraeth yr Almaen. Y car cyntaf yn yr Almaen i gael ei fas gynhyrchu ar linell gynhyrchu tebyg i'r hyn a welir heddiw oedd yr Audi Math K, a oedd yn yriant llaw chwith.

Wedi'r Ail Ryfel Byd datgymalwyd pob ffatri yn Nwyrain yr Almaen, ond llwyddwyd i ail-sefydlu'r cwmni yng Ngorllewin yr Almaen yn Ingolstadt yn unswydd i greu darnau i'r ceir a oedd yn bodoli'n barod. Ail-lansiwyd y cwmni ar 3 Medi 1949 gan barhau i gynhyrchu ceir DKW 2-stroc, gyriant blaen.

### Ceir trydan
Yn 2016 nid oedd Audi wedi cynhyrchu'n fasnachol unrhyw gar trydan, er bod BMW wedi rhyddhau'r BMW i3 a'r i8, roedd Toyota wedi rhyddhau'r Toyota Prius a'r Toyota Mirai ac roedd 228,000 o'r Nissan Leaf wedi'u gwerthu ledled y byd erbyn Mehefin 2016. Fodd bynnag, mae Audi wedi partneru gyda'r cwmni electroneg Sanyo ers ddechrau'r 2010au i ddatblygu cerbydau trydan a fydd yn defnyddio batris Sanyo, a gyda'r *Volkswagen Group* bwriedir datblygu car heibrid. Mae'n ymddangos mai'r *Audi A1 Sportback Concept* fydd y cyntaf allan o'r stabal, Audi A4 TDI Concept E, a char trydan-llawn, yr *Audi e-tron Concept Supercar* wrth ei sodlau.

## Nifer a gynhyrchwyd
* Data o 1998 - 2010.

## Gweler hefyd
*Car trydan

## Cyfeiriadau

Categori:Cwmnïau a restrir ar Gyfnewidfa Stoc Frankfurt
Categori:Cwmnïau a sefydlwyd ym 1910
Categori:Cwmnïau amlwladol
Categori:Cwmnïau'r Almaen
Categori:Gwneuthurwyr ceir
Categori:Geiriau ac ymadroddion Almaeneg